Markmiðið er að tryggja sjálfstæði, fullveldi og friðhelgi landamæra Íslands, öryggi borgaranna sem og vernd stjórnkerfis og grunnvirkja samfélagsins. Út frá samfélagslegum innviðum tekur þjóðaröryggi til öryggis fyrir ógnum sem kunna að valda borgurum, stjórnkerfi og grunnvirkjum samfélagsins - þar á meðal fjármálakerfi, orkukerfi, heilbrigðiskerfi og matvælakerfi - stórfelldum skaða, hvort sem um er að ræða innri eða ytri ógnir, af manna- völdum eða öðrum þáttum, svo sem náttúruhamförum, farsóttum eða loftslagsbreytingum.

## b. Hvaða grunninnviðir íslensks samfélags hafa verið skilgreindir sem mikilvægir með tilliti til þjóðaröryggishagsmuna.

Ekki er að finna í íslenskum lögum almenna, lagalega skilgreiningu á hvaða grunnvirki eða innviðir samfélagsins eða hlutar þeirra teljist mikilvægir með tilliti til þjóðaröryggishags- muna. Í niðurstöðum átakshóps um úrbætur á innviðum sem skipaður var í kjölfar fárviðrisins í desember 2019 og kynntar voru í lok febrúar 2020 eru lagðar fram tillögur að aðgerðum sem lúta meðal annars að formlegri skilgreiningu og lögfestingu mikilvægra innviða. Í tillögum átakshópsins er tekið mið af mikilvægum innviðum eins og þeim er lýst í stefnu í almannavarna- og öryggismálum ríkisins fyrir árin 2015 - 2017. Hér er um að ræða fjarskipti, net- og upplýsingakerfi, fjármálakerfi, heilbrigðisþjónustu, löggæslu, viðbúnað og neyðarþjónustu, matvæla-, fæðu-, neysluvatns- og fráveitukerfi, orkukerfi, samgöngukerfi og æðstu stjórn ríkisins. Megináhersla er á orku-, fjarskipta- og samgönguinnviði. Þessar tillögur átakshópsins eru nú til frekari skoðunar og vinnslu í forsætisráðuneytinu. Í þeirri vinnu er tekið mið af: Þjóðaröryggisstefnu fyrir Ísland sem felur í sér ellefu áherslur sem allar hafa jafnt vægi. Þar er lögð áhersla á innviði sem geta varðað almannaöryggi netöryggi, fæðu- og matvælaöryggi, heilbrigðisöryggi, fjármála- og efnahagsöryggi. Þar er einnig kveðið á um varnarsamstarf við önnur ríki í gegnum Atlantshafsbandalagið og varnarsamninginn við Bandaríkin og að í landinu séu til staðar varnarmannvirki í samræmi við alþjóðlegar skuldbindingar Íslands. Þá er líka lögð áhersla á þætti á borð við mannréttindi, jafnrétti kynjanna, afvopnun og friðlýsingu Íslands og íslenskrar landhelgi fyrir kjarnavopnum. Stefnu í almannavarna- og öryggismálum ríkisins fyrir árin 2015 - 2017 en hún er hluti af þjóðaröryggisstefnunni. Þar er sett það markmið að tryggja öryggi og virkni kerfa sem eru nauðsynleg fyrir starfsemi samfélagsins og efnahag. Sú skilgreining stefnunnar að grunnvirki eða mikilvægir innviðir samfélagsins séu samfélagslega mikilvæg kerfi og þjónusta byggist á þeim alvarlegu afleiðingum sem það hefði á líf og heilsu íbúa og þá félagslegu, efnahagslegu og umhverfislegu þætti sem liggja til grundvallar samfélagsöryggi ef innviðirnir virkuðu ekki sem skyldi. Í stefnunni eru eftirfarandi grunninnviðir skilgreindir sem mikilvægir innviðir: • Fjarskipti, net- og upplýsingakerfi • Orkukerfi • Heilbrigðisþjónusta • Matvæla-, fæðu-, neysluvatns og fráveitukerfi • Löggæsla, viðbúnaðar og neyðarþjónusta • Samgöngukerfi • Æðsta stjórn ríkisins • Fjármálakerfi Virkni mikilvægra innviða samfélagsins byggist í auknum mæli á samvirkni skipulags, mannvirkja og net- og upplýsingakerfa og er háð raforku, fjarskiptum og netöryggi. Þróun á sviði stafrænnar tækni, gervigreindar, 5G-tækni sem og skammtatölvur og hlutanet munu hafa